b"\n_START_ARTICLE_\nKoptska pravoslavna cerkev\n_START_PARAGRAPH_\nKoptska pravoslavna cerkev je starodavna cerkev egip\xc4\x8danskih kristjanov, s sede\xc5\xbeem v Aleksandriji. \xc5\xa0e danes predstavlja najve\xc4\x8djo Cerkev Egipta, ki \xc5\xa1teje okoli 90% egip\xc4\x8danskih kristjanov. _NEWLINE_Pripada dru\xc5\xbeini starih vzhodnih cerkva, ki so postale posebno cerkveno telo po  Kalcedonskem koncilu leta 451, ko so izbrale druga\xc4\x8dna kr\xc5\xa1\xc4\x8danska izhodi\xc5\xa1\xc4\x8da glede na melkitske  cerkve Rima in Konstantinopla. Zaradi tega  prista\xc5\xa1e kalcedonske doktrine (ki jo Kopti smatrajo duofizitima) imenujejo monofizitska cerkev, \xc4\x8deprav Koptska cerkev zavra\xc4\x8da monofizitizem v tem smislu.\n_START_SECTION_\nZgodovina\n_START_PARAGRAPH_\nKo so Arabci osvojili Egipt v letih med 639-642, so gr\xc5\xa1ko poimenovanje Aiguptos (Egip\xc4\x8dan) izpisali v arab\xc5\xa1\xc4\x8dini, ki v pisni obliki ne pozna vokalov in napisano izgovorili kot coptho - kopt. Ta pojem se je v za\xc4\x8detku nana\xc5\xa1al na predstavnika egip\xc4\x8danskega ljudstva. Od prvega tiso\xc4\x8dletja naprej, ko je po mo\xc4\x8dni islamizaciji ve\xc4\x8dina egiptovskega ljudstva postala muslimanska, pa je ta pojem ozna\xc4\x8deval tiste Egip\xc4\x8dane, ki so ostali zvesti kr\xc5\xa1\xc4\x8danstvu, ozna\xc4\x8deval pa je tudi njihovo vero in kulturo._NEWLINE_Cerkev se prvi\xc4\x8d uradno pojavi v dokumentih ob koncu 2. stoletja, ko je omenjen aleksandrijski \xc5\xa1kof Demetrij. Po izro\xc4\x8dilu naj bi bil Demetrij enajsti naslednik evangelista Marka.\n_START_SECTION_\nUstanovitev\n_START_PARAGRAPH_\nPo legendi je cerkev egip\xc4\x8danskih kristjanov ustanovil apostol Marko v Aleksandriji sredi 1. stoletja (okoli leta 42) . To obdobje, imenovano 'obdobje mu\xc4\x8dencev' je za vedno zaznamovalo Koptsko cerkev. Zaradi apostolskega porekla, poglavar te cerkve nosi titulo pape\xc5\xbe Aleksandrije in patriarh prestola svetega Marka.\n_START_SECTION_\nNastanek meni\xc5\xa1tva\n_START_PARAGRAPH_\nV 3. in 4. stoletju je, v okviru koptske cerkve, pri\xc5\xa1lo do nastanka kr\xc5\xa1\xc4\x8danskega meni\xc5\xa1tva. Za\xc4\x8detniki ali o\xc4\x8detje meni\xc5\xa1tva so sveti Anton Pu\xc5\xa1\xc4\x8davnik, Pavel iz Teb in Sveti Pahomij v Nitrijski pu\xc5\xa1\xc4\x8davi. Iz Epipta se je meni\xc5\xa1tvo hitro raz\xc5\xa1irilo v Palestino, Sirijo, Mezopotamijo, Malo Azijo in naprej v Italijo. V zgodovini kr\xc5\xa1\xc4\x8danstva je koptsko meni\xc5\xa1tvo igralo veliko vlogo.\n_START_SECTION_\nMonofizitski spor\n_START_PARAGRAPH_\nAleksandrijski patriarh Dioskor I. je podprl monofizitsko kr\xc5\xa1\xc4\x8dansko pozicijo na Kalcedonske koncilu (leta 451) in se odcepil od melkitske skupine, oblikovane iz pravoslavnih Grkov, ki so prevzeli kalcedonsko dogmo. Monofiziti namre\xc4\x8d trdijo, da sta obe naravi v Kristusu postali ena sama bogo-\xc4\x8dlove\xc5\xa1ka narava, vse druge cerkve pa so sprejele definicijo, da sta v Kristusu v eni osebi zedinjeni dve naravi, bo\xc5\xbeja in \xc4\x8dlove\xc5\xa1ka. \xc4\x8ceprav so leta 520 posku\xc5\xa1ali ponovno zdru\xc5\xbeiti te skupine z umirjenim monofizitstvom okoli Severa Antiohijskega (512-538), so se od leta 542 Kopti, zahvaljujo\xc4\x8d vplivu Jakoba Baradaja, episkopa Edese (541-578), organizirali avtonomno kot antikalcedonska skupina.\n_START_SECTION_\nArabska osvajanja\n_START_PARAGRAPH_\nS\xc4\x8dasoma se je Koptska cerkev odcepila tako od Rima kot Bizanca, arabsko osvajanje leta 642 pa je spodbudilo to avtonomijo.\n_START_SECTION_\nSodobnost\n_START_PARAGRAPH_\nStoletja so se v Rimu trudili, da bi pri\xc5\xa1lo do ponovne povezanosti med Koptsko in katoli\xc5\xa1ko Cerkvijo. Po \xc5\xa1tevilnih neuspelih poskusih je pape\xc5\xbe Benedikt XIV., sredi 18. stoletja opustil idejo o zdru\xc5\xbeitvi Koptske cerkve z rimsko._NEWLINE_Benedikt XIV. je 4. avgusta 1741 potrdil koptsko katoli\xc5\xa1ko hierarhijo. V za\xc4\x8detku in do leta 1895 so jo vodili apostolski vikarji, ki so sicer imeli naziv \xc5\xa1kof Kaira, niso mogli dobiti \xc5\xa1kofovskega posve\xc4\x8denja. Od 18. januarja do 3. junija leta 1898 so imeli v fran\xc4\x8di\xc5\xa1kanskem samostanu Muski prvo koptsko katoli\xc5\xa1ko sinodo. Ob zaklju\xc4\x8dku sinode je pape\xc5\xbe Leon XIII. spoznal, da je pri\xc5\xa1el \xc4\x8das za imenovanje koptsko katoli\xc5\xa1kega patriarha. 19. junija je na konsistoriju, s pape\xc5\xa1kim dekretom Alloquendi initium izvoljen apostolski administrator Gregorij Makarij uradno postal patriarh. Prevzel je ime Ciril II.\n_START_SECTION_\nKoptska umetnost\n_START_PARAGRAPH_\nV zgodovini je Koptska cerkev zelo razvila koptsko umetnost ikonopisja in po njej postala znan po vsem svetu."